b'\n_START_ARTICLE_\nPlejehjem\n_START_SECTION_\nDanmark\n_START_PARAGRAPH_\nEt plejecenter er en samling plejeboliger. I Danmark har plejehjem traditionelt v\xc3\xa6ret opf\xc3\xb8rt efter servicelovens bestemmelser, efterh\xc3\xa5nden er man dog g\xc3\xa5et over til at opf\xc3\xb8re plejeboliger efter almenboligloven. Forskellen er, at et traditionelt plejehjem efter serviceloven betragtes som en institution, mens en plejebolig efter almenboligloven mere ligner en almindelig bolig, s\xc3\xa5ledes at den \xc3\xa6ldre, i stedet for at blive anset som "patient", bliver anset p\xc3\xa5 som en almindelig lejer, med de rettigheder og pligter dette medf\xc3\xb8rer. En plejebolig er indrettet og serviceret efter samme standard som et plejehjem._NEWLINE_Af forskellige plejehjemsudbydere kan n\xc3\xa6vnes kommunerne, OK-Fonden, Danske Diakonhjem, Fonden Mariehjemmene og svenske Aleris.'